Bertone Pirana

Bertone Pirana (1967) var en konseptbil bygget av  italienske Bertone, første gang presentert på bilutstillingen i London i 1967. Bilen ble bygget på chassis og drivverk fra en Jaguar E-type, men fikk et nytt karosseri designet av Marcello Gandini, som kanskje er best kjent for å være designeren bak Lamborghini Countach.

Pirana ble, uvanlig nok for en konseptbil, bygget på bestilling fra The Daily Telegraph, en stor britisk avis, som et eksempel på en «perfekt bil». Etter å ha blitt presentert i London ble bilen så utstilt på bilutstillingen i New York og i Montréal.

En del har hevdet at Pirana inspirerte Lamborghini Espada, som Bertone bygget et år senere.Bertone jaguar Pirana comes out of the shadows hos hemmings.com, sist lest den 20. september 2019.
Referanser

Kategori:Konseptbiler
Pirana